ai4bharat/Pralekha huggingface dataset:
पर्यावरण, वन एवं जलवायु परिवर्तन मंत्रालय
BSVI ची सुरुवात हे क्रांतीकारी पाऊल- प्रकाश जावडेकर
नवी दिल्ली, 18 ऑक्टोबर 2020
केंद्रीय पर्यावरण, वने आणि हवामान बदल खात्याचे मंत्री प्रकाश जावडेकर यांनी आज फेसबूकलाईव्हच्या माध्यमातून प्रदूषण आणि प्रदुषणाला आळा घालण्यासाठी केंद्र सरकारकडून करण्यात येणाऱ्या उपायांबाबत संवाद साधला. #AskPrakashJavadekar या हॅशटॅगच्या माध्यमातून संवाद साधत नागरिकांनी केंद्रीय मंत्र्यांना प्रश्न विचारले आणि काही उपाय सुचवले.
संवादादरम्यान प्रकाश जावडेकर म्हणाले, पंतप्रधान नरेंद्र मोदी यांनी देशभरातील वायू प्रदूषण कमी करण्यासाठी एक समग्र दृष्टीकोन जाहीर केला आहे, आणि राष्ट्रीय स्वच्छ वायु कार्यक्रमाच्या  माध्यमातून पर्यावरण मंत्रालय देशातील 122 शहरांमध्ये याची अंमलबजावणी करत आहे. PM10 आणि PM2.5 मध्ये 2024 पर्यंत देशभरात 20 ते 30% नी कपात करण्याचे ध्येय आहे.
केंद्रीय मंत्री म्हणाले, संपूर्ण जगाला वायू प्रदूषणाच्या समस्येचा सामना करावा लागत आहे. वायू प्रदूषणाच्या घटकांविषयी बोलताना जावडेकर म्हणाले की, भारतात वायू प्रदूषण प्रामुख्याने वाहनांचे उत्सर्जन, औद्योगिक उत्सर्जन, बांधकाम आणि इमारती पाडण्याचे कार्य, जैवकचरा  जाळणे, निकृष्ट कचरा व्यवस्थापन आणि पालापाचोळा जाळणे या माध्यमातून होते. जेंव्हा हे घटक भौगोलिक आणि हवामानशास्त्रीय घटकांशी जोडले जातात तेंव्हा हिवाळ्यात उत्तर भारतातील प्रदूषणात वाढ होते.
मंत्र्यांनी सांगितले की, वायू प्रदूषणा विरोधात केंद्र सरकारने अनेक उपाययोजना हाती घेतल्या आहेत. स्वच्छ हवेच्या दिनमानात वाढ झाली आहे, 2016 मध्ये 106 दिनमान होते ते 2020 मध्ये 218 एवढे झाले आहेत आणि खराब हवा दिनमानात घट होऊन 2020 मध्ये 56 झाले आहेत, जे 2016 च्या जानेवारी ते सप्टेंबर दरम्यान 156 होते.
एप्रिल 2020 पासून देशभरात वाहनांसाठी BS VI निकषांची सुरुवात करणे हे वाहन प्रदूषण कमी करण्याच्या दृष्टीने ऐतिहासिक पाऊल आहे, मंत्र्यांनी सांगितले की, BS VI मुळे वाहन प्रदूषणात घट झाली आहे. BS VI इंधन डिझेल कारमधील नायट्रोजन ऑक्साईड  उत्सर्जन 70% नी कमी करते, पेट्रोल कारमधील 25% नी कमी करते आणि वाहनांच्या माध्यमातून हवेत पसरणाऱ्या घन किंवा द्रव कणात  80% नी कपात करते.
ईस्टर्न आणि वेस्टर्न परिघीय एक्सप्रेसवे कार्यान्वयीत झाल्यामुळे दिल्लीतील वाहतुक वळवून गर्दी कमी झाली आहे. नागरिकांनी वैयक्तिक वाहनांचा कमी वापर करुन मेट्रो आणि इतर सार्वजनिक वाहतुकीच्या साधनांचा वापर करण्याचे आवाहन जावडेकर यांनी केले. मेट्रोच्या विस्तारामुळे गर्दी आणि प्रदूषण कमी होण्यास मदत झाली आहे, असे ते म्हणाले. मेट्रोची अधिक स्थानके आणि डब्यांची संख्या वाढवल्यामुळे 5 लाख वाहनांच्या प्रदूषणाला आळा बसला आहे.
बदरपूर आणि सोनीपूर औष्णिक वीज प्रकल्प बंद करण्याबरोबरच प्रदूषण कमी करण्यासाठी घेण्यात आलेल्या इतर उपायांची पर्यावरण मंत्र्यांनी माहिती दिली. यामध्ये वीटभट्ट्यांवर झिग झॅग तंत्रज्ञानाचा वापर, 2800 उद्योगांमध्ये पीएनजी इंधनाचा वापर तसेच पेट्रोल कोळसा आणि फर्नेस इंधनावर बंदी यांचा यात समावेश आहे.
यावेळी केंद्रीय पर्यावरण मंत्र्यांनी केंद्रीय प्रदूषण नियंत्रण मंडळाच्या समीर ॲपची माहिती देऊन नागरिकांना ते डाऊनलोड करण्याचे आवाहन केले. हे ॲप शहरांतील अती प्रदूषित भागांची माहिती देते आणि नागरिकांना सजग करते.
B.Gokhale/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 213
पंतप्रधान कार्यालय
पंतप्रधानांकडून इंदूर दुर्घटनेतील पीडितांसाठी सानुग्रह मदत जाहीर
नवी दिल्ली, 30 मार्च 2023
पंतप्रधान नरेंद्र मोदी यांनी इंदूर दुर्घटनेतील पीडितांसाठी पंतप्रधान राष्ट्रीय मदतनिधी मधून  सानुग्रह मदत जाहीर केली आहे.
पंतप्रधान कार्यालयाने ट्विट केले;
"आज इंदूरमध्ये घडलेल्या दुर्दैवी घटनेतील प्रत्येक मृताच्या वारसाला पंतप्रधान राष्ट्रीय मदतनिधी मधून रु. 2 लाखांची सानुग्रह मदत दिली जाईल. जखमींना रु. 50,000 दिले जातील : पंतप्रधान @narendramodiR.Aghor/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
राष्ट्रपती कार्यालय
केंद्रीय ऊर्जा अभियांत्रिकी सेवेतील अधिकारी आणि भारतीय व्यापार सेवेच्या परिविक्षाधीन अधिकाऱ्यांनी घेतली राष्ट्रपतींची भेट
नवी दिल्ली, 5 ऑक्टोबर 2023
केंद्रीय ऊर्जा अभियांत्रिकी सेवेतील अधिकारी  आणि भारतीय व्यापार सेवेच्या  परिविक्षाधीन अधिकाऱ्यांनी आज  राष्ट्रपती द्रौपदी मुर्मू यांची राष्ट्रपती भवनात भेट घेतली.
ऊर्जेची मागणी आणि वापर हा देशाच्या सामाजिक-आर्थिक प्रगतीचा एक निर्देशक आहे त्यामुळे, जगातली तिसरी सर्वात मोठी अर्थव्यवस्था होण्यासाठी भारत वाटचाल करत असताना विजेची मागणी आणि वापर नक्कीच वाढेल यामुळे देशाच्या विकासाला चालना मिळेल, असे केंद्रीय ऊर्जा अभियांत्रिकी सेवेच्या अधिकाऱ्यांना संबोधित करताना राष्ट्रपतींनी सांगितले.
भारताचे निव्वळ शून्य उत्सर्जनाचे उद्दिष्ट साध्य करण्यासाठी, ऊर्जा कार्यक्षमता आणि नवीकरणीय ऊर्जा हे प्रमुख आधारस्तंभ आहेत, असे राष्ट्रपती म्हणाल्या. हवामान बदलाशी संबंधित उद्दिष्टे साध्य करणे सोपे होईल यादृष्टीने, केंद्रीय ऊर्जा अभियांत्रिकी सेवा अधिकाऱ्यांनी ऊर्जा कार्यक्षमता वाढवण्यावर लक्ष केंद्रित करण्याचे आवाहन त्यांनी केले. ऊर्जा संक्रमण आणि ग्रीड एकत्रीकरणाच्या प्रक्रियेत अधिकाऱ्यांसमोर अनेक आव्हानांने असतील मात्र त्यांनी आव्हानांना तोंड देण्यासाठी सर्वांगीण दृष्टीकोन स्वीकारण्याबाबत विधायक भूमिका बजावली पाहिजे, असे त्यांनी सांगितले.
व्यापार हा अर्थव्यवस्थेचा कणा मानला जातो. व्यापार गुंतवणुकीला चालना देत नोकऱ्या निर्माण करतो आर्थिक विकासाला चालना देतो आणि जीवनमान सुधारतो असे सांगत भारत डिजिटल आणि शाश्वत व्यापार सुलभीकरणासाठी वचनबद्ध आहे असे राष्ट्रपतींनी , भारतीय व्यापार सेवेतील अधिकाऱ्यांना संबोधित करताना सांगितले.भारतीय व्यापार सेवेतील अधिकारी व्यापार संवर्धनात महत्त्वाची भूमिका बजावणार असून केवळ व्यापार नियामक नाहीत तर व्यापार सुलभ करणारे देखील आहेत,असे राष्ट्रपतींनी नमूद केले.
व्यापार वाटाघाटी आणि व्यापार धोरणांना नवा आकार देण्याच्या दृष्टीने भारताच्या व्यापाराला चालना आणि प्रोत्साहन देण्यासाठी व्यापार सेवेतील अधिकाऱ्यांसाठी आंतरराष्ट्रीय संबंध आणि व्यापारातील बारकावे या दोन्हींचे ज्ञान आवश्यक आहे, असे त्या म्हणाल्या. भारतातून निर्यातीला चालना देण्यासाठी धोरणे तयार करण्यातही या सेवेतील अधिकाऱ्यांचा मोठा वाटा आहे असे सांगत उदयोन्मुख आंतरराष्ट्रीय व्यापार स्थिती समजून घेण्याच्या अनुषंगाने व्यापार विश्लेषणाची अत्याधुनिक साधने जाणून घेण्याचे आणि वापरण्याचे आवाहन त्यांनी अधिकाऱ्यांना केले. जागतिक आव्हाने समजून घेण्यासाठी आणि हाताळण्यासाठी अधिकाऱ्यांना समग्र दृष्टीकोन ठेवण्याची तसेच विशिष्ट संबंधित कौशल्याची आवश्यकता आहे, असे राष्ट्रपतींनी सांगितले.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 43
संरक्षण मंत्रालय
196 वा गनर्स डे 'व्हेटरन्स आउटरीच रॅली'
'सर्वत्र इज्जत-ओ-इक्बाल - सर्वत्र सन्मान आणि गौरव'
पुणे, 17 सप्टेंबर 2022
1827 पासून, शौर्य आणि व्यावसायिकतेच्या गौरवशाली इतिहासात भारतीय तोफखान्याचा नेहमीच सन्मानाने उल्लेख आढळला आहे. तोफखान्याने प्रत्येक मोठ्या मोहिमेत अग्रभागी राहून लढा दिला आहे. विजयी मोहीमेत तोफखान्याने दिलेले महत्वपूर्ण योगदान सर्वजण जाणतात.
196 व्या गनर्स दिनानिमित्त भारतीय तोफखान्याचा अग्निबाज विभाग, महाराष्ट्रातील 36 जिल्ह्यांतील जेष्ठ गनर्सना नांदेड, यवतमाळ, नागपूर, अमरावती, जळगाव, नाशिक, औरंगाबाद, अहमदनगर, पुणे, सातारा, कोल्हापूर, बेळगाव, सांगली आणि सोलापूर या प्रमुख 14 ठिकाणी उत्तर आणि दक्षिणेकडील जिल्ह्यांचा समावेश असलेल्या दोन संघांमार्फत संपर्क करण्याचा उपक्रम राबवत आहे. कमांडर शुअर स्विफ्ट स्ट्रायकर्स ब्रिगेड, यांनी कार्यक्रमाच्या मशालीची ज्योत प्रज्वलित करून औरंगाबाद येथून 17 सप्टेंबर 2022 रोजी दोन्ही संघांना हिरवा झेंडा दाखवून रवाना केले.
हे दोन संघ अकरा दिवसांनंतर औरंगाबाद येथे पोचतील. त्यानंतर या संपर्क रॅलीचा समारोप औरंगाबाद येथे 28 सप्टेंबर 2022 रोजी एका मोठ्या कार्यक्रमात होईल. हे दोन संघ आपल्या अकरा दिवसांच्या संपर्क रॅली दरम्यान तोफखान्यातील जेष्ठांच्या भेटी घेऊन त्यांच्या तक्रारी असल्यास त्या तक्रारी आणि गरजा जाणून घेतील. राष्ट्र आणि भारतीय सैन्य त्यांनी दिलेल्या सेवेसाठी सदैव ऋणी राहील अशी ग्वाही देत ही रॅली या ज्येष्ठांबरोबरचे बंध आणखी दृढ करण्यात नक्कीच यशस्वी ठरेल.PIB Pune | N.Chitale/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
माहिती आणि प्रसारण मंत्रालय
ओटीटी आणि टीव्ही चॅनेल असूनही चित्रपटगृह उद्योग कायम राहीलः जी पी विजयकुमार
कमी बजेटच्या चित्रपटांना जागतिक प्रेक्षक मिळवून देण्यासाठी ओटीटी सहाय्य करते
पणजी, 20 जानेवारी 2021
“ओटीटी  च्या पदार्पणावेळी चित्रपटगृह व्यवसाय बंद होईल या भीतीने मोठा विरोध झाला होता. ओटीटी आणि टीव्ही चॅनेल असूनही पारंपारिक चित्रपट-उद्योग आपले स्थान कायम राखून आहेत. ते चित्रपटाच्या मनोरंजन व्यवसायाला आर्थिकदृष्ट्या पूरक असल्यामुळे ते अधिक फायदेशीर ठरतात. ओटीटीच्या प्रेक्षकवर्गात झपाट्याने वाढ होत असून सध्या ही संख्या 20 टक्के आहे. कमी बजेटच्या चित्रपटांना जागतिक प्रेक्षक मिळवून देण्यासाठी ओटीटी सहाय्य करते. त्याचवेळी, चित्रपट उद्योगातील काही सृजनशील व्यक्तींना त्यांचे चित्रपट सिनेमागृहात प्रदर्शित व्हावेत अशी इच्छा आहे.” मल्याळम चित्रपटसृष्टीतील चित्रपट निर्माता आणि वितरक जी पी विजयकुमार यांनी आपले मत व्यक्त केले.
गोवा येथे आयोजित 51 व्या भारतीय आंतरराष्ट्रीय चित्रपट महोत्सवा दरम्यान आज  आभासी पद्धतीने आयोजित केलेल्या ‘भारतीय चित्रपट निर्मिती मधील बदलती परिस्थिती’ या विषयावरील चर्चासत्रात ते बोलत होते.
ओटीटी इथेच असेल, असे ते म्हणाले. “कोविड-19 मुळे उद्भवलेल्या परिस्थितीमध्ये ओटीटीमुळे चित्रपट निर्मात्यांना या कठीण काळात काही प्रमाणत उत्पन मिळविण्याचे साधन मिळाले. दुसरीकडे, मागील काही वर्षांमध्ये चित्रपटाचे प्रदर्शन आणि जाहिरातीचा खर्च देखील मोठ्या प्रमाणात वाढला आहे. सॅटेलाईट मार्केट तेजीत असताना, 90 च्या दशकात उत्पादन खर्च वाढला, तर मल्टिप्लेक्सच्या संख्येमध्ये अनेक पटींनी वाढ झाली, ज्यामुळे 2010 मध्ये या उद्योगाचा बऱ्याच प्रमाणात ऱ्हास झाला."
प्रेक्षकांचा चित्रपट पाहण्याचा दृष्टीकोन सध्या बदलत आहे यावर प्रकाश टाकताना ते म्हणाले: “चित्रपटाच्या प्रेक्षकांची अभिरुची आणि निवडी बर्यापैकी बदलल्या आहेत, ते अधिक निवडक होत आहेत.”
ते म्हणाले, “ या उद्योगात आता गुणवत्तेवर आणि व्यावसायिक विचारांवर आधारित अर्थपूर्ण चित्रपट निर्मितीसाठी अधिकाधिक निर्माते पुढे येण्याची गरज आहे; आणि निर्मात्यांनी केवळ प्रसिध्दी आणि पैसा मिळविण्याच्या उद्देशाने या चित्रपटांना आर्थिक मदत करू नये.”
आर्थिक नियोजनावर जोर देताना ते म्हणाले की चित्रपट व्यवसाय व्यावसायिकदृष्ट्या सक्षम असेपर्यंत हा व्यवसाय टिकून राहील. “उद्योगाला टिकून राहण्यासाठी स्वतःला प्रयत्न करावे लागतील आणि सुरक्षितता आणि संधी लक्षात घेत आपल्या कार्य पथकाची काळजी घ्यावी लागेल.
चित्रपट उद्योगा समोर अनेक आव्हाने असून देखील या उद्योगाचे भविष्य उज्वल असल्याचे त्यांनी सांगितले.M.Chopade/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 217
आरोग्य आणि कुटुंब कल्याण मंत्रालय
कोविड-19 विषयक ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 176.86 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 1,34,235 आहे
उपचाराधीन रुग्णांचे प्रमाण 0.31% आहे
रुग्ण बरे होण्याचा दर सध्या 98.49%आहे.
गेल्या 24 तासात 26,988 रुग्ण बरे, त्यामुळे बरे झालेल्या एकूण रुग्णसंख्या वाढून 4,22,46,884 वर
गेल्या 24 तासात 13,166 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 76.45 कोटी चाचण्या करण्यात आल्या. गेल्या 24 तासात 10,30,016 चाचण्या करण्यात आल्या
संरक्षण मंत्रालय
चीफ ऑफ डिफेन्स स्टाफ जनरल अनिल चौहान भारतीय हवाई दलाच्या कमांडर्स परिषदेत झाले सहभागी
नवी दिल्ली, 20 एप्रिल 2023
चीफ ऑफ डिफेन्स स्टाफ  जनरल अनिल चौहान  हवाई दलाच्या वायू भवन या मुख्यालयामध्ये आयोजित केलेल्या भारतीय हवाई दलाच्या कमांडर्स परिषदेमध्ये सहभागी झाले. यावेळी त्यांना हवाई दलाच्या सज्जतेबद्दल माहिती देण्यात आली.
यानंतर, परिषदेत उपस्थित असलेल्या हवाई दलाच्या कमांडर्सशी बोलताना, त्यांनी वाढत्या स्वदेशीकरणाच्या दिशेने पावले उचलताना, ‘फ्लीट सस्टेनन्स’ च्या दिशेने एक स्पष्ट मार्ग तयार करण्याची आवश्यकता अधोरेखित केली. त्यांनी तिन्ही सेवांमधील एकात्मता वाढविण्यासाठी असलेली रूपरेषा आणि त्यातून मिळणाऱ्या फायद्यांवरही चर्चा केली.
हवाई दलाच्या कमांडर्सच्या परिषदेला 19 एप्रिल 2023 पासून प्रारंभ झाला असनू या तीन दिवसीय परिषदेची संकल्पना ‘बियॉंड बौंड्रीज : रोबस्ट फौंडेशन’ अशी निश्चित करण्यात आली आहे. दरवर्षी होणाऱ्या या परिषदेत संपलेल्या वर्षाविषयी तसेच भविष्यातील नियोजित मार्गावर झालेल्या प्रगतीवर चर्चा केली जाते. या परिषदेदरम्यान विविध सरकारी संस्था आणि शैक्षणिक संस्थांची मते मागवली जातात. या परिषदेला लष्करप्रमुख आणि नौदल प्रमुखही संबोधित करतात.
S.Kakade/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 70
पंतप्रधान कार्यालय
पंतप्रधान नरेंद्र मोदी येत्या 25 नोव्हेंबर रोजी लखनौ विद्यापीठाच्या शतकमहोत्सवी स्थापना दिन सोहळ्याला राहणार उपस्थित
नवी दिल्ली , 23 नोव्हेंबर 2020
पंतप्रधान नरेंद्र मोदी येत्या 25 नोव्हेंबर रोजी, लखनौ विद्यापीठाच्या शतक महोत्सवी स्थापना दिन सोहळ्याला उपस्थित राहणार आहेत. संध्याकाळी साडे पाच वाजता दूरदृश्य प्रणालीच्या माध्यमातून हा कार्यक्रम होईल. 1920 साली या विद्यापीठाची स्थापना झाली होती, आणि यंदा विद्यापीठ आपले शंभरावे वर्ष साजरे करत आहे.
या प्रसंगी, विद्यापीठाच्या शतकमहोत्सवी वर्षानिमित्त एका विशेष नाण्याचे प्रकाशनही पंतप्रधानांच्या हस्ते होईल. तसेच भारतीय टपाल कार्यालयाने जारी केलेले विशेष तिकीट आणि आणि लिफाफ्याचेही पंतप्रधान प्रकाशन करतील. केंद्रीय संरक्षण मंत्री राजनाथ सिंह, उत्तरप्रदेशचे राज्यपाल तसेच मुख्यमंत्री देखील या कार्यक्रमाला उपस्थित राहतील.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मत्स्योत्पादन, पशुविकास आणि दुग्धविकास मंत्रालय
आयव्हीएफ तंत्रज्ञानाच्या मदतीने जन्मले भारतातील पहिले बन्नी जातीच्या म्हशीचे रेडकू
देशातील पशुधन वाढविण्यासाठी म्हशींमध्ये आयव्हीएफ तंत्रज्ञानाच्या वापराला सरकारचे प्रोत्साहन
देशात पहिल्यांदाच बन्नी जातीच्या म्हशीने आयव्हीएफ तंत्रज्ञानाच्या मदतीने रेडकाला जन्म दिला असून या यशामुळे भारताने ओपीयू-आयव्हीएफ तंत्रज्ञानविषयक कार्यात पुढची पायरी गाठली आहे. गुजरातच्या सोमनाथ जिह्यात धनेज येथे असलेल्या विनय एल.वाला यांच्या मालकीच्या सुशीला कृषी केंद्रात करण्यात आलेल्या 6 आयव्हीएफ गर्भधारणांमधून हे पहिले आयव्हीएफ बन्नी रेडकू जन्माला आले आहे.
पंतप्रधान नरेंद्र मोदी यांनी 15 डिसेंबर 2020 रोजी गुजरातच्या कच्छ विभागाला दिलेल्या भेटीदरम्यान बन्नी म्हशींच्या जातीविषयी चर्चा केली होती.
शास्त्रज्ञांनी विनय.एल.वाला यांच्या सुशीला कृषी केंद्रातील बन्नी जातीच्या 3 म्हशींवर प्रयोग सुरु केले. या तीन म्हशींच्या 29 बीजांवर प्रयोग केल्यानंतर त्यापैकी एका म्हशीच्या एकूण 20 बीजांना आयव्हीसी या साधनाद्वारे फलित करण्यात आले.
खरेतर, एका दात्या म्हशीच्या 20 बीजांपासून 11 भ्रुण निर्माण झाले. त्यातील 9 भ्रुण म्हशींच्या गर्भाशयात हस्तांतरित केल्यानंतर त्यातील 3 आयव्हीएफ गर्भधारणा यशस्वी झाल्या. दुसऱ्या दात्या म्हशीच्या बीजांपासून 5 भ्रुण तयार झाले त्यातून 2 गर्भधारणा यशस्वी झाल्या तर तिसऱ्या दात्या म्हशीकडून मिळालेल्या बिजांच्या भ्रुणापासून 1 गर्भधारणा यशस्वी झाली.
अशाप्रकारे, एकंदर 6 यशस्वी गर्भधारणा  झाल्यानंतर त्यातील सर्वात पहिले आयव्हीएफ रेडकू आज जन्माला आले. हे भारतातील सर्वात पहिले आयव्हीएफ तंत्रज्ञानाच्या मदतीने जन्मलेले बन्नी जातीचे रेडकू आहे.
सरकार तसेच शास्त्रज्ञ समुदाय अशा दोघांनीही म्हशींसाठी आयव्हीएफ तंत्रज्ञान वापरण्यात मोठी क्षमता असल्याचे म्हटले असून देशातील पशुधनात वाढ करण्यासाठी कठोर मेहनत करत असल्याचे म्हटले आहे.
संरक्षण मंत्रालय
महाराष्ट्राचे राज्यपाल भगतसिंग कोश्यारी यांनी केले मर्चंट नेव्ही सप्ताहाचे उद्घाटन
यंदाच्या मर्चंट नेव्ही सप्ताहात नौवहन उद्योगाची भूमिका अधोरेखित करणे तसेच नौवहन उद्योगाच्या विकासास चालना यावर भर दिला जाईल: नौवहनचे महासंचालक व एन.एम.डी.सी.चे अध्यक्ष
मुंबई, 1 एप्रिल 2021
नौवहनचे महासंचालक व एन.एम.डी.सी. समितीचे अध्यक्ष अमिताभ कुमार यांच्या अध्यक्षतेखाली केंद्रीय राष्ट्रीय मेरीटाईम दिन सोहोळा समितीच्या  प्रतिनिधी मंडळाने फ्लॅग पिनिंग समारंभासाठी व 31 मार्च ते 05 एप्रिल 2021 दरम्यान साजऱ्या होणाऱ्या मर्चंट नेव्ही सप्ताहाच्या पार्श्वभूमीवर महाराष्ट्राचे राज्यपाल भगतसिंह कोश्यारी यांची राजभवन, मुंबई येथे भेट घेतली.
अमिताभ कुमार यांनी राज्यपालांच्या पोशाखावर पहिला लघु ध्वज लावून त्यांचा सत्कार केला आणि सप्ताहभर चालणाऱ्या या उत्सवासाठी त्यांचे आशीर्वाद घेतले.
प्रतिनिधींशी संवाद साधताना, माननीय राज्यपालांनी भारताच्या विशाल सागरी इतिहासाचे तपशीलवार वर्णन केले आणि कोविडच्या आव्हानात्मक काळातही भारतामध्ये पुरवठा साखळी राखण्यासाठी मर्चंट नेव्हीच्या महत्वावर भर दिला. त्यांनी भारतातील सागरी शिक्षण आणि सागरी पर्यटकांची सुरक्षा व बचावाच्या सद्यस्थितीविषयी गंभीर चिंता व्यक्त केली. मर्चंट नेव्ही सप्ताह सोहोळ्यासाठी त्यांनी एनएमडीसी  समिती, सागरी उद्योगातील सर्व हितधारक आणि सागरी पर्यटक यांना शुभेच्छा दिल्या आणि अभिष्टचिंतन केले.
कुमार यांनी माहिती दिली की, 1964 पासून, राष्ट्रीय समुद्री दिवस हा 5 एप्रिल रोजी साजरा केला जातो, कारण या दिवशी 1919 मध्ये प्रथम मुंबईच्या मेसर्स सिंधिया स्टीम, नॅव्हिगेशन कंपनी लिमिटेडच्या “एस.एस. लॉयल्टी ” या जहाजाने मुंबई ते लंडन  हा पहिला आंतरराष्ट्रीय जलप्रवास केला. यावर्षी मर्चंट नेव्ही सप्ताह नौवहन उद्योगाची भूमिका अधोरेखित करण्यासाठी तसेच नौवहन उद्योगाच्या विकासास चालना देण्यासाठी आणि या क्षेत्रातील सर्व बाबींची जनतेला माहिती करून देण्यासाठी तसेच समुद्री जलवाहतूक करणाऱ्या आणि राष्ट्रीय नौवहन उद्योग आणि इतर संबंधित घटकांच्या विकासास प्रोत्साहन देण्यासाठी कार्यरत व्यक्तींच्या सेवेचे मोल जाणण्यासाठी साजरा केला जाईल.
भारतातील व्यापारी समुद्री पायाभूत सुविधा तसेच सागरी क्षेत्रात झालेल्या अलीकडील घडामोडी व प्रगतीची सविस्तर माहितीही कुमार यांनी दिली. त्यांनी सांगितले की ‘कोविड 19 च्या नंतरचे शाश्वत नौवहन’ आणि ‘भारतीय समुद्री इतिहास’ या विषयावरील वेबिनार अनुक्रमे 1 आणि 3 एप्रिल रोजी आयोजित करण्यात येणार आहेत. 5 एप्रिल 2021 रोजी भव्य समारोप सोहोळा साजरा केला जाईल. या उत्सवा दरम्यान मेरीटाईम क्षेत्रातील गुणवंत व्यक्ती आणि संस्था यांना विविध पुरस्कार प्रदान केले जातील.
नौवहनचे महासंचालक, भारतीय नौवहन महामंडळ आणि सागरी क्षेत्रातील विविध संघटनांचे प्रमुख या कार्यक्रमाला उपस्थित होते.
राष्ट्रीय समुद्री दिवस / मर्चंट नेव्ही ध्वज दिन साजरा करण्यासाठी विविध कार्यक्रमांचे आयोजन व सहकार्य करण्यासाठी एनएमडीसीची स्थापना केली आहे. समितीमध्ये जहाज मालक, सीफेअरर्स, पोर्ट ट्रस्ट, सागरी राज्य सरकारे आणि बंदरे, नौवहन आणि जलमार्ग मंत्रालयाचे प्रतिनिधी यांचा समावेश आहे.
Jaydevi PS/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 83
पंतप्रधान कार्यालय
पंतप्रधानांनी घेतली बिल गेट्स यांची भेट
पंतप्रधान नरेंद्र मोदी यांच्या बरोबर झालेल्या चर्चेने आरोग्य, विकास आणि हवामान क्षेत्रात भारत करत असलेल्या प्रगतीबद्दल मला पूर्वीपेक्षा अधिक आश्वासक बनवले: बिल गेट्स
पंतप्रधान मोदींचा विश्वास आहे की को-विन हे जगासाठी एक प्रारुप आहे आणि मी त्यांच्याशी सहमत आहे: बिल गेट्स
आपण नवोन्मेषात गुंतवणूक करतो तेव्हा काय होऊ शकते हे भारत दाखवून देत आहे : बिल गेट्स
पंतप्रधान नरेंद्र मोदी यांनी शुक्रवारी नवी दिल्ली येथे बिल गेट्स यांची भेट घेतली.
बिल गेट्स भारत दौऱ्यावर आहेत. त्याबद्दलचे म्हणणे त्यांनी ट्विट केले आहे. त्याच्या उत्तरात पंतप्रधान म्हणाले:
“@BillGates यांना भेटून आणि प्रमुख मुद्द्यांवर विस्तृत चर्चा करून आनंद झाला. त्यांची नम्रता आणि एक उत्तम तसेच अधिक शाश्वत वसुंधरा निर्माण करण्याची तळमळ स्पष्टपणे दिसून येते.”
"मी या आठवड्यात भारतात आलो आहे. आरोग्य, हवामान बदल आणि इतर महत्त्वपूर्ण क्षेत्रांमध्ये येथे सुरू असलेल्या नाविन्यपूर्ण कामांबद्दल जाणून आहे. जगासमोर अनेक आव्हाने आहेत, अशा वेळी भारतासारख्या गतिमान आणि सर्जनशील ठिकाणी भेट देणे प्रेरणादायी आहे” असे बिल गेट्स यांनी म्हटले आहे.
गेट्स यांनी पंतप्रधानांसोबतच्या भेटीची ठळक वैशिष्ट्य सांगितली. “पंतप्रधान मोदी आणि मी संपर्कात असतो. विशेषत: कोविड-19 लस विकसित करणे आणि भारताच्या आरोग्य प्रणालींमध्ये गुंतवणूक करण्याबद्दल. अनेक सुरक्षित, प्रभावी आणि परवडणाऱ्या लसींची निर्मिती करण्याची भारताकडे प्रचंड क्षमता आहे, त्यापैकी काही गेट्स फाऊंडेशनद्वारे समर्थित आहेत. भारतात उत्पादित केलेल्या लसींनी महामारीदरम्यान लाखो लोकांचे प्राण वाचवले आहेत आणि जगभरातील इतर आजारांना प्रतिबंध केला आहे” असे त्यांनी सांगितले.
त्यांनी भारताच्या महामारी हाताळणीकडे लक्ष वेधले. “ नवी जीवरक्षक साधने तयार करण्याव्यतिरिक्त, भारताने ते वितरित करण्यात देखील उत्कृष्ट कामगिरी केली आहे—भारताच्या सार्वजनिक आरोग्य प्रणालीने कोविड लसींच्या 2.2 अब्ज पेक्षा जास्त मात्रा वितरित केल्या आहेत. कोविन  नावाचा एक मुक्त-स्रोत मंच तयार केला आहे. लोकांना अब्जावधी लसमात्रांचे वेळापत्रक साधण्यात आणि लसीकरणाची डिजिटल प्रमाणपत्रे वितरित करण्यात याने मोलाची कामगिरी केली आहे. भारताच्या सार्वत्रिक लसीकरण कार्यक्रमाला पाठबळ देण्यासाठी या मंचाचा विस्तार केला जात आहे. को-विन हे जगासाठी एक प्रारुप आहे, असा पंतप्रधान मोदींचा विश्वास आहे आणि मी त्यांच्याशी सहमत आहे” असे गेट्स म्हणाले.
बिल गेट्स यांनी डिजिटल पेमेंट क्षेत्रातील भारताच्या प्रगतीची प्रशंसा केली. “भारत महामारीच्या काळात 200 दशलक्ष महिलांसह 300 दशलक्ष लोकांना आपत्कालीन डिजिटल पेमेंट हस्तांतरित करण्यात सक्षम ठरला. भारताने आर्थिक समावेशनाला प्राधान्य दिल्यानेच हे शक्य झाले. भारताने डिजिटल ओळखपत्र प्रणालीमध्ये गुंतवणूक केली आहे  आणि डिजिटल बँकिंगसाठी नाविन्यपूर्ण मंच तयार केले आहेत. आर्थिक समावेशन ही एक विलक्षण गुंतवणूक आहे याचे हे स्मरण करुन देते” असे गेट्स यांनी सांगितले.
पंतप्रधान गतिशक्ती बृहत आराखडा, जी20 अध्यक्षपद, शिक्षण, नवोन्मेष, रोगांशी लढा आणि भरडधान्याला प्रोत्साहन या भारताच्या यशस्वी कामगिरींचाही गेट्स यांनी उल्लेख केला आहे.
बिल गेट्स म्हणाले की, पंतप्रधान नरेंद्र मोदी यांच्या बरोबर झालेल्या चर्चेने आरोग्य, विकास आणि हवामान क्षेत्रात भारत करत असलेल्या प्रगतीबद्दल मला पूर्वीपेक्षा अधिक आश्वासक बनवले. आपण नवोन्मेषात गुंतवणूक करतो तेव्हा काय होऊ शकते हे भारत दाखवून देत आहे. मला आशा आहे की भारत ही प्रगती सुरुच ठेवेल आणि आपल्या नवोन्मेषी संकल्पनांचे जगासोबत आदानप्रदान करेल.
नागरी उड्डाण मंत्रालय
खजुराहो, मध्यप्रदेश येथे 25 जुलै रोजी 5वी हेलिकॉप्टर आणि स्मॉल एअरक्राफ्ट शिखर परिषदेचे आयोजन
- शिखर परिषदेचे उद्घाटन मध्य प्रदेशचे मुख्यमंत्री शिवराज सिंह चौहान, आणि केंद्रीय नागरी विमान वाहतूक व पोलाद मंत्री ज्योतिरादित्य सिंधिया यांच्या हस्ते होणार आहे.
- उडान योजनेची व्याप्ती वाढवून दुर्गम आणि डोंगराळ प्रदेशात या सेवेचा विस्तार करणे हे शिखर परिषदेच्या उद्दिष्टांपैकी एक उद्दिष्ट आहे.
मध्य प्रदेश सरकार, नागरी विमानवाहतूक मंत्रालय, पवन हंस लिमिटेड आणि फेडरेशन ऑफ इंडियन चेंबर्स ऑफ कॉमर्स अँड इंडस्ट्री  यांनी संयुक्तपणे 5व्या हेलिकॉप्टर आणि स्मॉल एअरक्राफ्ट शिखर परिषदेचे आयोजन मध्य प्रदेशात खजुराहो येथे 25 जुलै 2023 रोजी केले आहे.
"रिचिंग द लास्ट माईल: हेलिकॉप्टर आणि स्मॉल एअरक्राफ्टद्वारे स्थानिक संपर्क" अशी या कार्यक्रमाची संकल्पना आहे. मध्य प्रदेशचे मुख्यमंत्री शिवराज सिंह चौहान, आणि केंद्रीय नागरी विमान वाहतूक व पोलाद मंत्री ज्योतिरादित्य सिंधिया यांच्या हस्ते याचे उद्घाटन होईल. उद्घाटन सत्रानंतर तांत्रिक सत्र होईल.
शिखर परिषदेची मुख्य उद्दिष्टे
- विमानउद्योगातील संबधितांना आणि धोरणकर्त्यांना भारतीय हेलिकॉप्टर आणि स्मॉल एअरक्राफ्ट उद्योगाच्या विस्ताराबद्दल चर्चा करण्यासाठी एक समान मंच उपलब्ध करुन देणे.
- दुर्गम आणि डोंगराळ भागात उडान योजनेचा विस्तार करणे आणि देशाच्या ग्रामीण ते शहरी कनेक्टिव्हिटीत वाढ करणे.
- विद्यमान आणि संभाव्य प्रमुख पर्यटनस्थळी हेलिकॉप्टर आणि लहान विमानांमार्फत कनेक्टिव्हिटी वाढवून विनाव्यत्यय हवाई सेवा देणे .
5 व्या हेलिकॉप्टर आणि स्मॉल एअरक्राफ्ट शिखर परिषदेचा टीझर
https://twitter.com/MoCA_GoI/status/1682617297276370944?s=20
4 थ्या हेलि-इंडिया शिखर परिषदेची माहिती
https://pib.gov.in/PressReleasePage.aspx?PRID=1866510
वाणिज्य आणि उदयोग मंत्रालय
नवोदित उद्योजक भारताचे भविष्य बदलतील - पियुष गोयल
नवी दिल्ली, 3 सप्टेंबर 2020
केंद्रिय वाणिज्य, उद्योग आणि रेल्वेमंत्री श्री पियुष गोयल म्हणाले की, नवोदित कल्पना भारताला जागतिक पुरवठा साखळीमध्ये मोठ्या प्रमाणात योगदान देण्यास सहाय्यभूत ठरतील. ‘सीआयआय’ च्या ‘लाँच ऑफ इंडियाज फ्युचर बिझनेस ग्रुप’ कार्यक्रमाला संबोधित करताना ते बोलत होते.
ते म्हणाले, नवोदित उद्योजक भारताचे भविष्य बदलणार आहेत. “भारतात नवोदित उद्योजकांना व्यवसायात प्रोत्साहन देण्यासाठी आपल्याला समविचार देशांसह आणि विश्वासू भागीदारांसह एक व्यासपीठ तयार करण्याची गरज आहे.”नवोदित उद्योजकांना प्रोत्साहन देण्यासाठी, भारत अन्य देशांना सहभागी करून घेऊ शकतो आणि विश्वासू भागीदारांसह एक व्यासपीठ तयार करू शकतो, असे त्यांनी नमूद केले.
जागतिक संशोधन निर्देशांकात भारताची 52 व्या क्रमवारीवरून 48 व्या क्रमवारीवर झालेल्या प्रगतीबाबत बोलताना, श्री गोयल म्हणाले, “खऱ्या अर्थाने भारताला संशोधनाचे केंद्र बनविण्यासाठी सगळे जण मिळून एकत्र काम करूया. भारतात व्यवसाय करणे सहज आणि सोपे होण्यासाठी उद्योगक्षेत्र प्रोत्साहन देईलच शिवाय सरकार देखील सक्रीयपणे नवीन कल्पना आणि प्रक्रियांचा अवलंब करून पुढे जाईल. या पृथ्वीतलावरची कोणतीही शक्ती आपल्याला यशस्वी होण्यापासून आता रोखू शकणार नाही.”
रेल्वेमधील संशोधनाबाबत बोलताना, गोयल म्हणाले, गेल्या सहा वर्षांत, आपल्या भारतीय कोच बनविणाऱ्या कंपन्यांनी केवळ जुन्या पद्धतीचे कोच बनविणे बंद केले नाही तर, आता आपण त्यापेक्षा चांगल्या दर्जाचे एलएचबी पद्धतीचे कोच बनवित आहोत.
ज्येष्ठ उद्योजकांनी लहान, मध्यम उद्योजकांचे मार्गदर्शक व्हावे आणि त्यांना त्यांचे कौशल्य आणि क्षमता वापरून काम करण्यासाठी दिशादर्शकाचे काम करावे, असे आवाहन श्री. गोयल यांनी ज्येष्ठ उद्योजकांना केले. ते म्हणाले, “मी त्यांना आवाहन करतो, की त्यांनी त्यांचा मौल्यवान वेळ या कामी द्यावा. तरूणांना यामुळे खूप प्रोत्साहन मिळेल.”
आत्मनिर्भर भारताचा संदर्भ देताना मंत्री म्हणाले की, भारताकडे नवीन उद्योगांसाठी प्रचंड क्षमता आहे. “भारताला समृद्ध करणे हे उद्दिष्ट आहे. ते गाठण्यासाठी आपल्याला एकत्रितपणे काम केले पाहिजे.” पंतप्रधान म्हणाले आहेत, “आपल्यासमोर एकाच वेळी लक्षावधी अडचणी आहेत, आणि आपल्याकडे अब्जावधी माणसे आहेत.” आपल्या उद्योगाने बुद्धिमान भारतीय उद्योजकांची क्षमता आणि नवोदित व्यवसायांना प्रोत्साहन देण्यासाठी पारंपरिक व्यवसायांना मागे टाकण्याची क्षमता खरोखरच दर्शविली आहे.
B.Gokhale/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155